**Kriteriji odabira i način izračuna ocjene ponuda**

1. Financijski kriterij (cijena): 90%
2. Dodatni kriterij (nefinancijski kriteriji) – jamstveni rok: 10%

**Ad 1.) Financijski kriterij (cijena): 90%**

Bodovna vrijednost prema ovom kriteriju izračunava se prema sljedećoj formuli:

**C= 90 x Cmin/Cpon**

C – bodovi po kriteriju cijene - uzima se iznos sa prve dvije decimale, bez

zaokruživanja

Cpon – cijena iz ponude ponuditelja koja se ocjenjuje (bez PDV-a)

Cmin – najniža cijena od svih ponuđenih valjanih ponuda (bez PDV-a)

Maksimalni broj bodova koji ponuditelj može dobiti prema ovom kriteriju je 90. Onaj ponuditelj koji dostavi ponudu s najnižom cijenom dobit će maksimalni broj bodova.

**Ad 2.) Dodatni kriterij (nefinancijski kriterij) - jamstveni rok: 10%**

Dodatni kriterij je jamstvo na isporučene prsluke. Minimalni jamstveni rok je 12 mjeseci od dana potpisa primopredajnog zapisnika o uredno izvršenoj isporuci, a ponuda u kojoj je iskazan najduži rok jamstva dobiva maksimalan broj bodova. Za izračun bodova po ovom kriteriju koristi se sljedeća formula:

**J = 10 x Jp/Jmax**

 **J** - bodovi na osnovi kriterija jamstva

**Jmax** – ponuđen najduži rok jamstva izražen u broju mjeseci, od svih pristiglih valjanih ponuda

**Jp** – ponuđeni rok jamstva izražen u broju mjeseci, iz ponude ponuditelja koja se ocjenjuje.

Za izračun po ovom kriteriju, ponuditelj je obvezan dostaviti potpisanu izjavu (PRILOG IV) kojom se obvezuje da će izdati jamstvo za isporučene prsluke na rok izražen u broju mjeseci od dana potpisa primopredajnog zapisnika o uredno izvršenoj isporuci. Ukoliko ponuditelj ne dostavi traženu izjavu njegova ponuda po ovom kriteriju neće biti bodovana i smatrat će se da nudi jamstveni rok od 12 mjeseci.

Maksimalni broj bodova koji ponuditelj može dobiti prema ovom kriteriju je 10.

**OCJENJIVANJE PONUDA**

Sveukupna ocjena ekonomski najpovoljnije ponude **E** je zbroj **C** – financijskog kriterija i **J -** nefinancijskog kriterija :

|  |
| --- |
| **E = C + J** |

Ekonomski najpovoljnija ponuda je ponuda s najvećim zbrojem ocjena iz financijskog i nefinancijskog dijela.

Bodovi se imaju računati na prve dvije decimale bez zaokruživanja.

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.